Lav et referat af nedenstående tekst:

Tekst:
Thisted Bryghus er med, når Royal Unibrews brewpub Anarkist og webshoppen Craft Makers Collective med hjælp fra 12 mikrobryggerier og op mod 60.000 danskere vil sætte en verdensrekord. Målet for den virtuelle smagning 8. maj er at få deltagere nok til at sætte rekorden for  verdens største  virtuelle ølsmagning  i et officielt  Guinness  World  Record-forsøg, lyder det i en pressemeddelelse fra Royal Unibrew. I coronaperioden har Royal Unibrew og webshoppen Craft Makes Collective arrangeret fem virtuelle  ølsmagninger med  i alt omkring 40.000 deltagere, og hvor øl fra lidt under en tredjedel af de danske mikrobryggerier har været præsenteret. Thisted har været med tidligere Thisted Bryghus har også været med, og det har været en fornøjelse, fortæller direktør i Thisted Bryghus, Aage Svenningsen. - De virtuelle ølsmagninger har været en meget positiv oplevelse. Der har været stor opmærksomhed om arrangementerne hidtil, og de har kørt professionelt. Virtuelle ølsmagninger er selvfølgelig en anden måde at gøre tingene på, men jeg tror, de - i et eller andet omfang - er kommet for at blive. Vi har i hvert fald været glade for at deltage, siger han.

Referat:
Sammen med 11 mikrobryggerier, Anarkist og webshopppen Craft Makers Collective skal Thisted Bryghus 8. maj forsøge at slå verdensrekorden i virtuel ølsmagning.